BEITIALARRANGOITIA LIZARRALDE (EH Bildu, 2015-02-12):
Mila esker.
Reyes jauna, ez daukat erritmo erretraturik egin beharrik, nik saiatzen banaiz norbaitekin abiapuntua zurea izan zen akordio bat egiten, ez dut jartzen bai ala bai besteak onartu ez duen zerbait.
Horregatik ni ez nintzan zurekin erdibideko bat egiten saiatu, banekielako zure postura eta nirea ezberdinak zirela, hori da nik esan dudana, eta beraz, ez etortzeko hemen esaten ahalegin bat egon dela, nik ez dut ahaleginik egin, bi postura ezberdin ditugulako eta zuk saldu nahi izan duzu ahalegin bezala paper bat edo proposamen bat pasatzen hutsa den zerbait, eta niretzat hori ez da ahalegin bat egitea.
Ahaleginak eskatzen du ahalegintzea bestearen postura hurbiltzea, eta hori ez da egin, eta nik hala interpretatzen dut, eta eskatu dizut ere puntuka bozkatzea eta ez didazu erantzun. Ez dakit pentsatu behar dudan ez del onartzen eta orduan pentsatuko dut benetan Alderdi Sozialistaren interesa ez dela Serantes ez irekitzea, baizik eta saihesbidea egitea, kostala kosta, eta nik proiektu horren kontrakoa naiz. Baina edonola ere jarraitzen dut esaten puntuka bozkatzeko prest dagoen edo ez Alderdi Sozialista bozketa iristen den momentuan nik planteatuko dudala.
Eta beste puntu bat, hemen aipatu da batzuk positibo eta beste batzuk negatibo. Nik ez dakit adibidez supersurrek zer ote duen positibotik, 900 miloi, Aldundia 35 urterako zorpetuta, batzuk karrerak egiteko erabiltzen dute ia trafikorik ez dagoelako. Hori baldin bada positiboa izatea Euskal Herria Bildun ez gara positiboak izango, hori nabarmen, eta esaiezue Zaballako auzotarrei ea hori izateaz aparte orain paraleloan egin nahi dieten saihesbideak, zer duen positibo beraien bizi kalitaterako.
Eta orain arte niri erantzun didatena erantzuten badizute esango dute ezer ez. Eta de paso, galdetu Ortuellako eta Trapagako zuen ordezkariei zergatik sinatu berri dute mozio bat eta onartu duten esaten duena Seranteseko tunela ez dela ireki behar, eta gainera bietako udaletxe batean beste puntu batek esaten du mozioan, ahaleginak eta bi egingo dituela udalak bere esku dagoen bitarteko guztiak erabiliko dituela ez dadin ireki.
Beraz, akaso zuen partiduan ere negatiboak dauzkazue eta ez bakarrik positiboak. Edo,akaso, segun eta non gauden jarrera batek defendatzen dugu, bakar batek gogoratu duen bezala urte elektoralean gaudelako.
Euskal Herria Bilduk Serantesi buruz gaia hemen aztertu den bietan gauza bera defenditu du eta gaur ere argitu dut, oraingo honetan bi punturekin, aurrekoa laurekin lehentasuna uste dugulako dela momentu honetan tunela besterik gabe ez irekitzea eta bizilagunen bizi kalitatea era horretara ez okertzea, eta horretan azentua jarri nahian baina kontuz, saihesbideari buruz daukagun iritzia ezertxotan aldatu gabe, gure jarrerak jarraitzen duelako izaten beste makro proiektu batzuk bezala, orain beste 700 milioi ordainduta beste bat ez egitea. Ze klaro, hemen PPko ordezkariak esan du proiektu batek izan behar duela bideragarria eta arrazoizko kostua izan behar duela. Bai supersurrak eta saihesbideak.
Eta are gutxiago oraindik ere Gobernua berak esaten duenean eta berak aitortu du hemen, azterketa bat egiten ari dela, bai bidaiarien, ba merkantzien trafiko dagokiona, azterketa bat pare bat urte edo aurreikusten duena iraungo duena, dagoeneko badaramatza hilabete batzuk ustez martxan eta horren baitan behar lukeela irekitzea edo ez. Baina ez dakit urte elektorala bere buruari ere aplikatuta, orain presa sartuz ote zaio bi urte ezin duen itxaron eta kosta ala kosta, ez dakit zeren ordainetan tunel hori ireki behar ote dun.
Nik garbi daukat gure taldeak ze postura daukan. Garbi daukat guretzat gaur garrantzitsuena Seranteseko tunela gelditzea dela. Ustez beste batzuentzat ere bai. Ba saiatu gaitezen hori ahalbidetzen bozketaren bitartez eta bestera bakoitzak bere jarrerari eutsi diezaion.
Mila esker.